**Sv. omša**:

**Pár dôležitých myšlienok zo sv. omše – pre život.**

Evanjelium bolo o svadbe v Káne Galilejskej - čo môžeme, to urobiť musíme, aby sme dosiahli to, čo potrebujeme, ale sami na to nemáme.

- Dôležité je Ježiša pozvať a aj jeho priateľov;

- Veľmi potrebné je byť dobrého srdca a veľkodušný – urobím to, čo môžem;

- Mária – Ježišova mama je veľmi pozorná a dobroprajná;

- Upozorní svojho Syna (Ježiša) na problém (nikoho nesúdi, ani nekritizuje, hľadá čo môže urobiť a v čom pomôcť druhým);

- Povzbudí nás, aby sme urobili všetko, čo nám povie (- to, čo nám hovorí aj cez rodičov, učiteľov, predstavených, kňazov...);

- Ak to urobíme, tak **On doplní to, čo je potrebné**;

- Ježiš si nás takto robí svedkami svojej lásky a prítomnosti, aby sme vytvárali spoločenstvo tých, ktorí uverili.

- Viera je dar, o ktorý sa máme pričiniť aj my,

- Slúži na to, aby Boh mohol rozvíjať spoločenstvo **rodiny (Cirkvi)** s nami.

„V tejto udalosti sa ukazuje, že Ježiš je ten pravý ženích a Cirkev - spoločenstvo s Ním je tá pravá nevesta - o ktorú sa vie postarať.“

**Stretko: Slúži na to, aby sme vedeli, či naša príprava ide dobre...**

**- Modlitba Anjel Pána.** Dobré je porozumieť tejto modlitbe, ktorá hovorí o pláne záchrany človeka našim nebeským Otcom – cez Ježiša a jeho mamu Máriu.

**- Priebeh Vianočnej prípravy.** Je veľmi dobré tešiť sa z toho, čo sa podarilo, ale všímať si aj to, ako môžeme rozvíjať ďalej to, čo by sme mali. Sme osoby, ktoré si vedia pomáhať, vzájomne sa povzbudzovať...Ak sme niečo zanedbali, tiež vieme, čo s tým.

- **Desatoro** – v prvom rade je **dobré si ho pamätať**. Potom je dôležité **rozumieť primerane svojmu veku.** Vtedy chápeme, ako nás tieto príkazy strážia od zničenia vzťahu lásky voči Bohu , ľuďom i k sebe.

**- Modlitba a znak kríža.** Znak kríža mi hovorí, kto je Boh, ako ma má rád a akú cenu mám v jeho očiach. Kto chce niekoho spoznať, rozumieť mu a spolupracovať s Ním – potrebuje s Ním komunikovať. **Rozhovor s Bohom sa volá modlitba. Formulované modlitby** nás učia slová, ktoré pochádzajú zo Svätého Písma. Tie základné modlitby nás učia naladiť srdce na to, čo je pre nás najlepšie. Učia nás byť slobodnými aj od svojho sebectva, teda aby sme túžili po tom, čo je najlepšie – po Bohu.

Toto stretnutie nám pomôže objaviť aj to, na čo sme zabudli, alebo nestihli.

**Cieľom** opakovania (výstup pre hodnotenie) je ujasniť si, ako darí rodičom i deťom i vedúcim, aby vedeli čo a komu pomôže. Z tohto dôvodu budeme hodnotiť aj dotazník, na čo sa zamerať, resp. v čom bude potrebné adresne pomôcť.

**Skontrolovať aj kalendárik na značenie sv. omší – aby bolo jasné, či chodia pravidelne na sv. omše a či si aj niečo z nich pamätajú**.

**Na záver.** Kto chce, môže povedať, ako sa muim darí v príprave. Rodičom odovzdáme dotazník s perom, ktorí môžu pri našej asistencii, ak by potrebovali niečo pochopiť – vedieť. Odovzdajú ho na konci stretka. Vedúci resp. animátori ho môžu „vložiť do „online“ dotazníka. (Vysvetlím, ako)

Po skončení stretka sa môžeme pomodliť v skupinke za všetky rodiny prvoprijímajúcich (napr. Otče náš.)

**Úloha do budúceho stretka:**

**Skúsim si vybrať to, čo by bolo dobré natrénovať (naučiť sa to žiť pravidelne: v oblasti modlitby, desatora, dobrých skutkov alebo ovládania sa, alebo v pozornosti voči druhým, v plnení si úloh a povinností, v trénovaní niečoho, čo potrebujem vrámci prípravy na 1.sv.prijímanie), z priateľstva k Ježišovi.**

**Stromček bude na budúcu nedeľu našim obetným darom. (Ak ste ho odovzdali.)**

**P.S.: Ak by niekto potreboval doladiť niečo osobne, alebo ste nestihli stretnutie, nezabudnite sa ozvať, aby sme sa dohodli na stretnutí:** [zilina.sdb@fara.sk](mailto:zilina.sdb@fara.sk)

Ak ste neboli na stretnutí rodičov a detí 20.1. a ešte ste nevypĺňali dotazník, môžete ho vyplniť aj „online“ - kliknite na:

<https://www.survio.com/survey/d/V3U9F4X3N0Y1J4S7E> (je anonymný)

Heslo je to isté ako na iné súbory, ktoré si stiahnete na našej stránke: <http://www.zilina.sdb.sk/farnost/sviatost-eucharistie/>

Ak si heslo nepamätáte, pošlite mail, na [zilina.sdb@fara.sk](mailto:zilina.sdb@fara.sk)